Da-heul un dechadenn chwitet e oa kaset da greñvlech Ingolstadt, e Bavaria, ur champ distro-gwall evit an ofiserien disent ha diaes da zerchel. En em gavout a ra eno war un dro gant ar jeneral da zont Jord Catroux, ar chazetenner Remi Roure, an embanner Berger-Levrault hag ar marechal sovietek da zont Toukhatchevski. Ur « lamentable exil », e-giz-se e teskriv de vamm e donkad prizoniad. Evit diverrañ an amzer e aoz gant e kenseurted displegadennoù war stad ar brezel. Klask a ra dreist-holl techout dre bemp gwezh, en aner. Dieubet e oa goude an Arsav-brezel an 11 a viz Du 1918 hag adkavout a ra e diegezh e miz Kerzu. Un eñvor chwerv a zalcho eus an daou vloavezh hanter-se en toull-bach, hag istimañ a raio bezañ un « distroer » (« tasmant »), ur soudard didalvoud nen deus servijet da netra. Roet e vo dezhañ neoazh, da-heul ar brezel bras, kroaz marcheg al Lejion a enor, dan 23 a viz Gouere 1919 hag ar Groaz-brezel 1914-1918 gant ar steredenn arem.